আনাতোল ফ্রঁস
আনাতোল ফ্রঁস (ফরাসি Anatole France; ১৬ এপ্রিল ১৮৪৪ - ১২ অক্টোবর ১৯২৪) ছিলেন একজন ফরাসি কবি, সাংবাদিক এবং ঔপন্যাসিক। তার বেশ কয়েকটি উপন্যাস শীর্ষবিক্রীত (best seller) হয়েছিল। বিদ্রুপাত্মক ও সংশয়বাদী হলেও তাকে ভাবা হতো সেসময়ের আদর্শ ফরাসি পণ্ডিত। তিনি আকাদেমি ফ্রঁসেজের সদস্য ছিলেন এবং ১৯২১ সালে সাহিত্যে নোবেল পুরস্কার অর্জন করেন। তার মস্তিষ্কের আকার ছিল সাধারণ মস্তিষ্কের দুই-তৃতীয়াংশ। অনেকেই মনে করেন যে, মার্সেল প্রুস্তের উপন্যাস হারানো সময়ের সন্ধানেতে সাহিত্যিক "বের্গত" চরিত্রটি ফ্রঁস থেকে অনুপ্রাণিত।